b'\n_START_ARTICLE_\nVdova Ro\xc5\xa1linka\n_START_SECTION_\nO drami\n_START_PARAGRAPH_\nLeta 1927 je bila uprizorjena v ZDA, 1932 pa v Zagrebu in v Pragi. Po letu 1945 je bila na rednem repertoarju vseh manj\xc5\xa1ih slovenskih gledali\xc5\xa1\xc4\x8d. Snov je povzel iz \xc5\xa1tudentskega po\xc4\x8ditni\xc5\xa1kega dogodka v Lo\xc5\xa1kih hribih. Uporabil je motiv pozne \xc5\xbeenske ljubezni. Liberalni tabor se je nad zgodbo navdu\xc5\xa1eval, France Koblar pa jo je ozna\xc4\x8dil za neresno. Snovno bi se zgodba lahko kon\xc4\x8dala \xc5\xbee po dveh dejanjih, vendar pa Golar vplete \xc5\xa1e folklorne posebne\xc5\xbee, romarja Balanta\xc4\x8da ter snubca Toma\xc5\xbeina in Bla\xc5\xbeona.\n_START_SECTION_\nZgodba\n_START_PARAGRAPH_\nVdova Marjana (Ro\xc5\xa1linka) si \xc5\xbeeli za mo\xc5\xbea mladega kme\xc4\x8dkega fanta Ro\xc5\xbemanovega Janeza, ta pa ljubi njeno h\xc4\x8der Manico. Romar Balanta\xc4\x8d vdovi sku\xc5\xa1a pomagati z zaklinjanjem, v nekem trenutku ji celo re\xc4\x8de, naj hlini bolezen. Janez zavrne Ro\xc5\xa1linkino ponudbo, da bi skupaj od\xc5\xa1la na bo\xc5\xbejo pot, in se doma raje zabava z Manico. V razpletu Janez zasnubi Manico in Ro\xc5\xa1linka mora privoliti v h\xc4\x8derkino poroko.'